O‘zbekiston prezidenti Shavkat Mirziyoyev 5 aprel kuni Moskvada Rossiya Federatsiyasi bosh vaziri Dmitriy Medvedev bilan uchrashib, savdo-iqtisodiy hamkorlik masalasini muhokama qiladi. Bu haqda Rossiya Federatsiyasi hukumati saytida ma’lum qilingan. "RF hukumati rahbari Dmitriy Medvedev va O‘zbekiston Respublikasi prezidenti Shavkat Mirziyoyev energetika, sanoat, qishloq xo‘jaligi, investitsiya, infratuzilmalar va boshqa loyihalar bo‘yicha hamkorlikni muhokama etishadi", deyilgan xabarda. O‘zbekiston rahbarining Moskvaga tashrifi 4-5 aprel kunlarida amalga oshiriladi. Mirziyoyev 5 aprel kuni Vladimir Putin bilan uchrashadi.